ຂ່າວ ສຄສ
ກອງປະຊຸມວີຊາການຂອງທີມງານພັດທະນາແບບຈຳລອງເສດຖະກິດມະຫາພາກວັນທີ: 28-Oct-2014 | ພິມ
ສະຖາບັນຄົ້ນຄວ້າເສດຖະກິດແຫ່ງຊາດ(NERI), ກະຊວງແຜນການ ແລະ ການລົງທຶນໄດ້ຈັດກອງກອງປະຊຸມວີຊາການຂອງທີມງານພັດທະນາ ແບບຈຳລອງເສດ ຖະກິດມະຫາພາກ” ຄັ້ງວັນທີ 15-16 ເດືອນ ຕຸລາ 2014 ທີ່ຫ້ອງປະຊຸມຣີສອດຖາວອນສຸກ, ເມືອງ ວັງວຽງ, ແຂວງ ວຽງຈັນ ພາຍໃຕ້ການເປັນປະທານຂອງທ່ານດຣ.ສະຖາບັນດິດອິນສີຊຽງໃໝ່,ຮອງຫົວໝ້າສະຖາບັນຄົ້ນຄວ້າເສດຖະກິດແຫ່ງຊາດ,ພ້ອມດ້ວຍສະມາຊິກພັດ ທະນາແບບຈຳລອງ ແລະ ຕາງໜ້າຈາກຂະແໜງ ການທີ່ກ່ຽວຂ້ອງ.
ໃນໂອກາດດຽວກັນນີ້ ທ່ານ ດຣ.ສະຖາບັນດິດກໍໄດ້ຍົກໃຫ້ເຫັນຄວາມຈຳເປັນຂອງແບບຈຳລອງໃນການສ້າງແຜນພັດທະນາເສດຖະກິດ-ສັງຄົມ.ແບບຈຳລອງຫຼັກແມ່ນເພຶ່ອຕ້ອງການການຮ່ວມມືໃນການສະໜອງຂໍ້ມູນໃຫ້ແບບຈຳລອງ ແລະ ໃຫ້ຄຳຄິດຄຳເຫັນເພຶ່ອໃຫ້ແບບຈຳລອງມີຄວາມສົມ ບູນຂຶ້ນ.ໃນຕໍ່ໜ້າຮູບແບບຈໍາລອງເສດຖະກິດນີ້ແມ່ນຢາກໄດ້ແບບຈຳລອງທີ່ສົມບູນ ແລະ ເຂົ້າໃຈງ່າຍມີຄວາມຕ້ອງການເຊິ່ງຈະຊ່ວຍໃນການຄາດຄະ ເນພະຍາກອນສະພາບເສດຖະກິດຂອງປະເທດເຮົາໃນອານາຄົດ ໃຫ້ສາມາດວາງມາດຕະການທີ່ເໝາະສົມເພື່ອຮັບປະກັນເສດຖະກິດໃຫ້ເປັນໄປ ຕາມເປົ້າໝາຍທີ່ວາງໄວ້, ເຊິ່ງໃນກອງປະຊຸມຄັ້ງນີ້ແມ່ນການນຳເອົາຜົນຂອງແບບຈຳລອງທີ່ມີຮອດປັດຈຸບັນແລະບາງຈຸດທີ່ກ່ຽວຂ້ອງກັບແບບຈຳ ລອງມານຳສະເໜີ, ພ້ອມນີ້ຍັງໄດ້ຮຽກຮ້ອງທີມງານຮັບຜິດຊອບຈາກພາກສ່ວນຕ່າງໆທີ່ກ່ຽວຂ້ອງເປັນເຈົ້າການໃນການປຶກສາຫາລືເພື່ອເຮັດໃຫ້ ກອງປະຊຸມໃນຄັ້ງນີ້ໄດ້ຮັບໝາກຜົນ ແລະ ເປັນເອກະພາບກັນ.
ໃນກອງປະຊຸມຄັ້ງນີ້ໄດ້ຮັບຟັງການສະເໜີ ແລະ ສົນທະນາປຶກສາຫາລື 11 ບົດສະເໜີດັ່ງນີ້: 1. ສະເໜີ ແບບຈຳລອງເສດຖະກິດມະຫາພາກຂອງ ສຄສ, 2. ສະເໜີ ບົດການຄາດຄະເນລາຍຮັບຂອງລັດຖະບານລາວ, 3. ສະເໜີ ບົດສະຫລຸບຮູບແບບການຄິດໄລ່ ແລະ ການຄາດຄະເນ GDP ຂອງ ສູນສະຖິຕິແຫ່ງຊາດ ແລະ ທະນາ ຄານໂລກ ຈາກກອງປະຊຸມວິຊາການຄັ້ງກ່ອນ, 4. ສະເໜີ ແບບຈຳລອງການເຕີບໂຕຂອງເສດຖະກິດ “Economic Growth with Man-made Capital and Natural Capital, 5.ສະເໜີ ຂັ້ນຕອນການວາງແຜນ ແລະ ໂຄງປະກອບການລົງທຶນຂອງລັດຂອງກົມແຜນການສຳລັບການສ້າງແຜນ,6.ສະເໜີ “Understand Macro-econometric model & G-cubed model,7.ສະເໜີແບບຈຳລອງເສດຖະກິດມະຫາພາກຂອງທະນາຄານກາງ,8.ສະເໜີ “ບົດຄົ້ນຄວ້າສິນຄ້າທ່າແຮງ ຂອງ ສປປ ລາວ(Research on Potential Commercial ProductsofLao PDR)” and“ບາງຂໍ້ມູນທາງດ້ານສະຖິຕິ ຂອງຂະແໜງ ອຸດສາຫະກຳ ແລະ ການຄ້າ”,9.ສະເໜີ “ສະພາບແຮງງານຢູ່ສປປລາວ”,10.ສະເໜີ ຮ່າງເບື້ອງຕົ້ນ TOR,11.ສືບຕໍ່ປຶກສາຫາລືແຜນວຽກລະອຽດ ໄລຍະທ້າຍປີ2014 ແລະ ໝົດປີ 2015.
ໃນການສະເໜີແຕ່ລະບົດໄດ້ມີການປຶກສາຫາລືແລກປ່ຽນເຊິ່ງກັນ ແລະ ກັນໂດຍໄດ້ຍົກບັນຫາທີ່ຕິດພັນກັບເສດຖະກິດມາປຶກສາຫາລືເຊັ່ນ: ຜົນກະທົບຂອງອັດຕາແລກປ່ຽນຕໍ່ກັບການນຳເຂົ້າ-ສົ່ງອອກ,ຜົນກະທົບຂອງເງິນເຟີ້,ການຄິດໄລ່ມູນຄ່າເພີ່ມຂອງຂະແໜງການອຸດສາຫະ ກຳປຸງ ແຕ່ງ, ອຸດສາຫະກຳບໍແຮ່, ການຂາຍຍົກ ແລະ ຂາຍຍ່ອຍ, ຜົນກະທົບຂອງໂຄງການຂະໝາດໃຫ່ຍຕໍ່ກັບສະພາບໜີ້ສິນຂອງລາວໃນປັດຈຸບັນ, ຄວາມໜ້າເຊື່ອຖືຂອງການຄິດໄລ່ແບບ Input Output table,ກົນໄກຂອງທະນາຄານໃນການຄວບຄຸມອັດຕາເງິນເຟີ້,ການກໍານົດເລື່ອງປະລິມານ ເງິນແລະອື່ນໆ.ກອງປະຊຸມດຳເນີນໄປດ້ວຍບັນຍາກາດທີ່ສ້າງສັນແລະມີເນື້ອໃນ. ພາຍຫຼັງທີ່ປຶກສາຫາລືແລກປ່ຽນຄໍາຄິດຄໍາເຫັນເປັນທີ່ຮຽບຮ້ອຍ ແລ້ວທ່ານດຣ.ສະຖາບັນດິດອິນສີຊຽງໃໝ່,ຮອງຫົວໝ້າສະຖາບັນຄົ້ນຄວ້າເສດຖະກິດແຫ່ງຊາດກໍໄດ້ສະຫຼຸບຜົນຂອງການປະຊຸມ ແລະ ໄດ້ຍ້ອງຍໍ ທີມງານຄົ້ນຄ້ວາທີ່ໄດ້ເອົາໃຈໃສ່ເຊິ່ງເຮັດໃຫ້ກອງປະຊຸມໃນມື້ນີ້ປະສົບຜົນສຳເລັດ.
ແຫຼ່ງຂໍ້ມູນ: ສຄສ
ຫົວຂໍ້ອື່ນໆ